als_Latn dik_Latn sag_Latn
Përplasja e Ramës me moderatorin shqiptar
Emisioni “Të Paekspozuarit” në News24 ka prodhuar debate pikante mes kryeministrit Edi Rama dhe moderatorit Ylli Rakipi. Teksa flisnin për premtimin e “shëndetësisë falas”, Rakipi e pyeti Ramën se pse nuk e mbajti premtimet e tij për këtë sektor. Kaq ka mjaftuar që Rama të hidhet në akuza, ndërsa theksoi se gazetarët fabrikojnë dhe sajojnë lajmet. Rakipi u ndal tek koncensionet, ndërsa shtoi se “miqtë e kryeministrit i kishin pohuar se paratë e tyre i merrte vetë Rama dhe jo ish-ministri Ilir Beqaj”. Ky i fundit ia kthehu gazetarit se kjo që po thoshte ai ishte e njëjtë sikur ti thoshte Rakipit se ai merrej me prostitucion.
PERPLASJA
Rakipi: Ky shtet ikën (shembet) pas kontratave që keni bërë ju..Po shëndetësia falas? Rama: Është e turpshme Ylli kjo që bëni ju. Koncensionet e Saliut ishin tarifë për qytetarin. Ju e keni meruar njerëzit. Thoni që ‘Ilir Beqaj merr lekë’.
Rakipi: Jo jo miqtë e tu thonë se si merr Ilir Beqaj, por i merr Edi Rama.
Rama: E di si jeni ju? Është njësoj si të them ty që merresh me prostitucion. Rakipi e ka pyetur kryeministrin edhe për çmimin e energjisë. Rama ka deklaruar se koncesionet janë krenaria e qeverisë së tij, ndërsa Rakipi i ka thënë se janë ‘turp i madh’.
Rakipi: Premtove uljen e çmimit të energjisë?
Rama: Është ulur çmimi.
Rakipi: Është rritur në 75% të familjeve. Sipas raportit të ERE-s shqiptarët kanë paguar 11.4 lekë për kë nga 9.24 në vitin 2013.
Rama: Çmimi mesatar për konsumatorët familjarë është ulur. Për biznesin është rritur.
Rakipi: Ne jemi injorantë, ti je më i dituri.
Rama: Nuk po flas për astronominë po flas për punën time. Nuk janë kështu këto.
Rakipi: ERE është institucion që drejtohet nga ty. Premtove uljen por sipas raportit të ERE-s 75% paguajnë më shumë.
Rakipi: Premtuat shëndetësi falas dhe nuk e realizuat?
Rama: Jemi në proces.
Rakipi: Si në proces? Mund të vazhdojë 100 vjet.
Rama: Ju vazhdoni merreni me koncesionet.
Rakipi: Është turp i madh.
Rama: Është krenari. Ju nuk kuptoni. Ju kujtoni se janë lekë që shteti ua jep atyre. E di që mjeku i familjes është falas. Paguanin 10 mijë lekë shqiptarët.
Rakipi: Unë kurohem jashtë. Për një ampulë që nuk e marr dot këtu, se mund të jetë bacili i ngordhur.
Mos i humb
-
Nisma vendos sot për ministrat
-
Vetëksidentohet, humb jetën një 37 vjecar në Mitrovicë (Foto)
-
Kurti: Shteti i Kosovës po merret peng nga Serbia
-
Lekaj thotë se në ora 10:00 do të dihen emrat e ministrave në qeverinë Haradinaj
-
44 aksidente brenda një dite, mbi 1 mijë tiketa
-
Nis mbledhja e PDK-së, vendoset për emrat e ministrave (Foto)
-
Përleshje në Hajvali, një person kanoset me armë
-
Rrahën femrat në Pejë, arrestohen
-
Referendum rreth ngritjes së kampeve për migrantët
als_Latn als_Latn zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn